Dues noves jornades de donació de sang a Burjassot els dies 8 i 14 d’octubre
2025-07-24

El Centre de Transfusió de Sang de la Comunitat Valenciana torna a tindre una cita amb les persones donants de Burjassot a l’octubre. L’entitat visitarà el municipi, els dies 8 i 14 d’octubre, perquè les persones que així ho desitgen puguen donar la seua sang per als hospitals valencians.

El dimarts 8 d’octubre, la donació de sang tindrà lloc en el Centre d’Especialitats, al carrer Beniferri, de 16.30 a 20.30 hores. La jornada del dilluns 14 d’octubre tindrà dos punts de donació: de 16.30 a 20.30 hores en el Centre de Salut del carrer Rubert i Villó i, en horari de 17.00 a 20.30 hores a l’Ajuntament.

La sang és un element vital que no es pot fabricar i, per aquest motiu, cada mes, el Centre de Transfusió de la Comunitat Valenciana es desplaça fins a Burjassot per a facilitar les donacions dels ciutadans i ciutadanes. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.